Eric Djemba-Djemba

Eric Daniel Djemba-Djemba (født 4. mai 1981 i Douala) er en kamerunsk fotballspiller som for øyeblikket spiller for den Indonesiske fotballklubben Persebaya Surabaya

Djemba Djemba ble kjøpt fra FC Nantes til Manchester United i 2003. Han fikk merkelappen «Den nye Roy Keane», allerede før han hadde spilt en eneste kamp, men de høye forventningene til Djemba-Djemba ble ikke innfridd. Han hadde flere middelmålige forestillinger, og han fikk delvis rett i det han sa før han kom til United: «Jeg skjønner ikke hvorfor United vil betale så mye som 4,2 millioner for meg».

I en kamp mot Everton FC i 2004 ble han korsbåndskadd og satt ut i fire måneder. Etter dette mistet han sin mer eller mindre faste plass på laget.

I 2005 ble han så kjøpt av Aston Villa FC på overgangsvinduets siste dag i januar. Prisen hadde da sunket til 1,2 millioner pund. Han var med resten av det kamerunske landslaget til VM i fotball 2002. Den 16. juli 2008 signerte Eric Djemba-Djemba for den danske klubben OB.

Eksterne lenker 
 

Kamerunske fotballspillere
Spillere i Fotball-VM 2002
Fotballspillere for FC Nantes Atlantique
Fotballspillere for Manchester United FC
Fotballspillere for Aston Villa FC
Fotballspillere for Burnley FC
Fotballspillere for Qatar SC
Fotballspillere for Odense BK
Personer fra Douala
Fødsler i 1981